ทำยารักษาผมจากกระเทียม เปลี่ยนกิจวัตรการดูแลเส้นผม ใช้วิธีการรักษาทางธรรมชาติอื่นๆ การรักษาผมร่วงโดยใช้ยา
เพื่อช่วยต่อสู้กับผมร่วงให้คุณทำยารักษาจากกระเทียม เริ่มด้วยการนำกระเทียมมาหกถึงแปดกลีบ ปอกเปลือกออก ใช้ที่คั้นมาคั้นน้ำกระเทียมจากกระเทียมกลีบเหล่านี้ให้ได้ 1 ช้อนโต๊ะ (14.8 มล.)  ถ้าคั้นน้ำจากกลีบกระเทียมได้ไม่พอ ให้คั้นเพิ่มจนได้น้ำตามที่บอก พอคั้นน้ำกระเทียมได้แล้วให้พักไว้ก่อน หาน้ำผึ้งมาเทให้ได้ 1 ช้อนโต๊ะ ผสมน้ำผึ้งกับน้ำกระเทียมเข้าด้วยกันแล้วนำไปแช่ตู้เย็น ในระหว่างที่ส่วนผสมแช่อยู่ในตู้เย็น ให้คุณชงชา นำชาคาโมไมล์สองถุงหรือถ้าเป็นใบชาก็ให้ใช้สามช้อนโต๊ะ ใส่ลงไปในน้ำแล้วนำไปต้ม ทิ้งไว้ให้มันเคี่ยวในน้ำปริมาณ 24 ออนซ์เป็นเวลา 30 นาที เมื่อชาต้มได้ที่ตามเวลา ให้เทส่วนผสมลงไปในถ้วย ถ้าคุณใช้ใบชา ก็ให้กรองน้ำชาเหมือนที่เคยทำ พอได้น้ำชามาแล้ว นำส่วนผสมน้ำผึ้งกับกระเทียมออกจากตู้เย็น ผสมไข่แดงหนึ่งใบลงไปในส่วนผสม มันอาจใช้เวลาหนึ่งนาทีกว่าส่วนผสมจะเข้ากันเพราะน้ำผึ้งจะเหนียวข้น ต่อจากนั้น เติมเจลว่านหางจระเข้ลงไปหนึ่งช้อนโต๊ะแล้วผสมให้เข้ากัน พอผสมส่วนประกอบทั้งหมดเข้ากันแล้ว ให้หาสถานที่ซึ่งคุณสามารถชโลมมันลงบนเส้นผมโดยไม่ทำให้บ้านเลอะเทอะ ค่อยๆ นวดส่วนผสมเข้าไปในหนังศีรษะโดยไม่ต้องโดนเส้นผมทั้งหมดก็ได้ เพราะเส้นผมงอกจากหนังศีรษะ คุณต้องการเน้นคุณสมบัติการรักษาเฉพาะที่ตรงนี้เท่านั้น หลังชโลมยาทั่วทั้งหนังศีรษะแล้ว หาผ้าขนหนูมาพันรอบศีรษะ ทิ้งส่วนผสมนี้ไว้บนหนังศีรษะประมาณ 20 นาที หลังจากรอจนครบเวลา ให้ล้างส่วนผสมออกด้วยแชมพูเด็กหรือแชมพูสูตรอ่อนโยน ล้างออกให้เกลี้ยง จากนั้น ให้นำไข่แดงฟองที่สองมานวดกับหนังศีรษะ ล้างออกด้วยน้ำอุ่น ให้แน่ใจว่าคุณได้ล้างไข่แดงออกจากหนังศีรษะจนเกลี้ยง ไม่ต้องสระผมอีก แค่ล้างให้ไข่แดงออกหมดก็พอ พอล้างไข่แดงออกจากเส้นผมกับหนังศีรษะแล้ว คุณต้องใช้ชาคาโมไมล์ รินชามาหนึ่งแก้วแล้วราดให้ทั่วหนังศีรษะ ใช้มันล้างผมให้ทั่วอีกครั้ง ทำเช่นนี้ 2-3 ครั้งต่อสัปดาห์จนกระทั่งเส้นผมเริ่มกลับมางอกใหม่หรือผมเริ่มหยุดร่วง ทำทรีทเมนต์นี้ซ้ำเดือนละสองครั้ง คุณสามารถช่วยกันผมร่วงได้โดยเปลี่ยนกิจวัตรการดูแลเส้นผม หลีกเลี่ยงการสระผมบ่อยๆ เพราะมันจะชะล้างน้ำมันตามธรรมชาติจากเส้นผม การสระผมบ่อยๆ ไม่ได้เป็นตัวทำให้ผมร่วง แต่ถ้าคุณล้างน้ำมันเหล่านั้นออกไปจากเส้นผม มันจะทำให้เส้นผมเปราะบางลง แนะนำให้คุณสระผมเพียงสองถึงสามครั้งต่อสัปดาห์ มีแชมพูบางยี่ห้อที่ใส่สารเคมีอย่างมากมาย สารเคมีที่เพิ่มขึ้นมานี้อาจมากเกินไปสำหรับเส้นผม ทำให้มันแห้งเสีย และทำให้อาการผมร่วงยิ่งแย่ไปกว่าเดิม ให้ใช้แชมพูสูตรธรรมชาติซึ่งมีส่วนผสมที่ช่วยบำรุงเลี้ยงเส้นผม ไม่ใช่พรากสารอาหารออกไปจากเส้นผม หลีกเลี่ยงการใช้ผลิตภัณฑ์ที่มีส่วนผสมของโซเดียม ลอรีน ซัลเฟต (sodium lauryl sulfate - SLS), สารกันเสียพาราเบน (paraben) และแอมโมเนียมคลอไรด์ (ammonium chloride) โดยเฉพาะถ้าคุณมีเส้นผมที่บาง เปราะ หรือผ่านการรักษามา ผมร่วงอาจเกิดจากการใช้ครีมนวดผมมากเกินไปก็ได้ ครีมนวดผมสามารถทำให้รากผมมีน้ำหนักน้อยลงและทำความเสียหายต่อรูขุมขนได้ ซึ่งจะทำให้มันหักและร่วงออกมา ให้ใช้ครีมนวดผมเพียงหนึ่งหรือสองครั้งต่อสัปดาห์และหลีกเลี่ยงการใช้ลงบนหนังศีรษะ ใช้ครีมนวดผมสูตรธรรมชาติก็ได้ เช่นยี่ห้อ Nature’s Gate, Babo Botanicals, WEN, และ Intelligent Nutrients คุณสามารถใช้น้ำมันกระเทียมบริสุทธิ์มารักษาผมร่วงได้ ให้นวดน้ำมันกระเทียมลงบนหนังศีรษะก่อนจะใช้แชมพูสระผม ทางที่ดีอุ่นน้ำมันกระเทียมก่อนนำมาใช้เพื่อจะใช้ได้ง่ายและสะดวกขึ้น ทำซ้ำสองถึงสามครั้งต่อสัปดาห์จนกระทั่งผมเริ่มงอกใหม่หรือหยุดร่วง พอมันเริ่มเห็นผล ให้ทำทรีทเมนต์นี้ซ้ำสองครั้งต่อเดือน   คุณสามารถหาซื้อผลิตภัณฑ์ดูแลเส้นผมที่มีกระเทียมเป็นส่วนผสม ลองน้ำมันชโลมผมอย่างน้ำมันชโลมเส้นผมสูตรเพิ่มกระเทียมของ Dabur Vatika และมาสก์ผมกระเทียมอย่างมาสก์กระเทียม Alter Ego คุณยังอาจเติมกระเทียมลงไปในแชมพูสูตรอ่อนโยนที่ใช้อยู่ก็ยังได้ สับกระเทียมสองถึงสามกลีบแล้วใส่ลงในแชมพู ใช้แชมพูนี้สระผมสองถึงสามครั้งต่อสัปดาห์  แม้มันจะยังไม่มีหลักฐานยืนยันโดยตรงว่าการทานกระเทียมหรือใช้ในรูปแบบของอาหารเสริมจะช่วยป้องกันผมร่วง แต่ก็ยังฟังดูสมเหตุสมผลถ้าจะคิดว่ามันทำได้ เติมกระเทียมลงไปในอาหารตามต้องการหรือใช้กระเทียมในรูปอาหารเสริมเป็นเม็ดเพื่อช่วยเรื่องผมร่วง มีการศึกษาที่เฝ้าดูการใช้เจลกระเทียมผสมกับการให้สเตียรอยด์เพื่อรักษาอาการผมร่วงอย่างรุนแรง และพบว่ากระเทียมได้ทำให้เกิดการงอกใหม่ของเส้นผมได้อย่างมีนัยสำคัญ เส้นผมนั้นมีโปรตีนเป็นหลัก และเส้นผมที่แข็งแรงสุขภาพดีนั้นก็มาจากภายใน แม้ผู้ผลิตแชมพูกับครีมนวดผมจะพยายามโน้มน้าวคุณอีกแบบก็ตาม ให้แน่ใจว่าคุณได้รับโปรตีนคุณภาพสูงอย่างเพียงพอเพื่อผมงอกใหม่มากขึ้น คุณควรลองทานโปรตีนประเภทสมบูรณ์จากหลายๆ แหล่ง ซึ่งจะมีกรดอะมีโนอันเป็นหน่วยย่อยของโปรตีนที่จำเป็นครบถ้วน รับประทานไข่ ผลิตภัณฑ์จากนม ควินัว บัควีท เมล็ดปอ เมล็ดเจีย ถั่วเหลือง เต้าหู้ ถั่วเหลืองหมัก ถั่วนัตโตะ ข้าว และถั่วลันเตา ให้มากขึ้น คุณจำต้องทานอาหารที่มีวิตามินบีรวมสูง มันจำเป็นสำหรับการมีรากผมที่แข็งแรงและผมงอกอย่างมีสุขภาพ  อาหารเหล่านี้ได้แก่ ผักโขม ผักชีฝรั่ง ผักกาดเขียวปลี ผักกาดหอม ใบผักกาด ใบบีท บร็อคโคลี บีท หัวผักกาด พริกหยวก ถั่วเลกูม ถั่วเล็นทิล ตับวัว และธัญพืชที่เติมสารอาหาร แร่ธาตุตัวเดียวที่ได้รับการพิสูจน์แล้วว่ามีความเชื่อมโยงกับการผมร่วงคือธาตุเหล็ก ส่วนซิงค์กับเซเลเนียมถ้ามีน้อยก็อาจเกี่ยวข้องกับผมร่วงได้ แต่ยังไม่เป็นที่พิสูจน์ได้ว่าการขาดซิงค์กับเซเลเนียมนั้นมีบทบาทในระดับหลักหรือระดับรองในการเกิดผมร่วง คุณสามารถทานเหล็ก ซิงค์ กับเซเลเนียมในรูปแบบอาหารเสริมเช่นเดียวกับการเพิ่มอาหารที่อุดมไปด้วยแร่ธาตุเหล่านี้ในแต่ละมื้อ  ทานอาหารที่มีธาตุเหล็กอย่าง ไข่ เนื้อแดงที่ไร้ไขมันและเลี้ยงด้วยหญ้า ผักสีเขียวที่มีใบเข้ม ถั่วลันเตา ถั่วเล็นทิล และตับ คุณยังจะได้รับซิงค์เพิ่มขึ้นถ้าทานอาหารทะเล สัตว์ทะเลมีกระดอง ผักโขม ฟักทอง เมล็ดทานตะวัน และถั่ว  กรดไขมันโอเมกา-3 ใช้กับหนังศีรษะได้ผลชัดเจนว่าเพิ่มจำนวนเส้นผมขึ้นมา การเพิ่มปริมาณกรดไขมันโอเมกา-3 ในอาหารที่ทานจึงอาจมีประโยชน์เวลาผมร่วง กรดไขมันโอเมกา-3 จะพบในปลาแซลมอน ปลาแม็คเคอเรล ไข่ น้ำมันเมล็ดแฟล็กซ์ ถั่วเหลือง เมล็ดเจีย วอลนัท ปลาเฮอร์ริ่ง ปลาซาร์ดีน และปลากะพง ถ้าคุณตัดสินใจว่าคุณต้องการทานแร่ธาตุเสริม อย่าทานมากเกินขนาดและให้ทำตามคำแนะนำของผู้ผลิต มิฉะนั้นอาจได้รับแร่ธาตุมากเกินไป ถ้าอาการผมร่วงของคุณเป็นปัญหาถาวร คุณจำต้องคิดถึงสาเหตุที่ทำให้ผมร่วง เพราะงั้นจึงแนะนำให้ไปพบแพทย์ มีโรคมากมายที่อาการอย่างหนึ่งคือผมร่วงและมันจำเป็นที่คุณต้องลองหาสาเหตุของผมร่วงนั้น อย่างไรก็ดี มีหลายทางเลือกพอช่วยคุณก่อนจะเข้ารับการตรวจได้ ยาตัวหลักที่ใช้รักษาอาการผมร่วงในผู้ชายคือยาที่ยับยั้งการทำงานของเอนไซม์ 5-alpha-reductase อย่างยา Proscar และ Propecia ยาที่ยับยั้งการทำงานของเอนไซม์ 5-alpha-reductase จะช่วยสกัดกั้นการทำงานของฮอร์โมนที่ทำให้รูขุมขนบริเวณหนังศีรษะเล็กลง ยาอีกตัวหนึ่งที่ใช้เพื่อให้ผมงอกเพิ่มขึ้นคือ minoxidil  โดยทั่วไป Minoxidil จะมีประสิทธิภาพน้อยกว่า finasteride แต่มันสามารถใส่ลงไปโดยตรงบนบริเวณที่เกิดผมร่วงได้เลย อาการผมร่วงในผู้หญิงนั้นถูกมองข้ามมาเป็นเวลานาน ถึงแม้ว่าจำนวนผู้ที่ผมร่วงถึง 40% จะเป็นผู้หญิงก็ตาม  ยายับยั้งการทำงานของเอนไซม์ 5-alpha-reductase มักจะไม่ค่อยนำมาใช้รักษาผู้หญิง เพราะมันอาจส่งผลกระทบด้านตรงข้ามกับฮอร์โมนเพศหญิง ส่วนใหญ่จึงเป็นการสั่งจ่ายยา Minoxidil 2% แทน เพราะมันสามารถใช้กับบริเวณที่ผมร่วงได้โดยตรง มีผลข้างเคียงน้อยกว่า และมีประสิทธิภาพดีกว่าในผู้หญิง ยาอื่นๆ ที่ใช้ก็มี aldactone, tagamet, และ cyproterone acetate ในผู้หญิงนั้น การบำบัดโดยใช้ฮอร์โมนทดแทนนั้นอาจช่วยได้ คุณอาจต้องระมัดระวังถ้ากำลังตั้งครรภ์เวลาเข้ารับการรักษาแบบนี้เพราะมันอาจก่อให้เกิดความพิการแต่กำเนิดกับทารกได้
คั้นกระเทียม. ผสมน้ำผึ้ง. ชงชาคาโมไมล์. ทำยาขั้นสุดท้าย. ใช้ยา. สระผม. เสร็จสิ้นกระบวนการ. หลีกเลี่ยงการสระผมบ่อยเกินไป. หยุดใช้แชมพูที่อัดแน่นไปด้วยสารเคมี. หลีกเลี่ยงการใช้ครีมนวดผมมากเกินไป. ใช้การรักษาด้วยกระเทียมแบบอื่นๆ. รับประทานโปรตีนเพื่อช่วยให้ผมงอกใหม่. บริโภควิตามินบีให้มากขึ้น. ทานพวกเกลือแร่มากขึ้น. มองหาความช่วยเหลือทางแพทย์. ใช้ยารักษาในผู้ชาย. ใช้ยารักษาในผู้หญิง.
https://www.wikihow.com/Use-Garlic-As-a-Hair-Loss-Remedy https://www.wikihow.com/Use-Garlic-As-a-Hair-Loss-Remedy https://www.wikihow.com/Use-Garlic-As-a-Hair-Loss-Remedy https://www.wikihow.com/Use-Garlic-As-a-Hair-Loss-Remedy
Making a Garlic Hair Salve Changing Your Hair Care Routine Using Other Natural Remedies Using Medical Hair Loss Treatments